পিটার ফন্ডা

পিটার হেনরি ফন্ডা (ইংরেজি: Peter Henry Fonda; ২৩ ফেব্রুয়ারি ১৯৪০ - ১৬ আগস্ট ২০১৯) ছিলেন একজন মার্কিন অভিনেতা, পরিচালক ও চিত্রনাট্যকার। তিনি ব্যবসায়ী ও অভিনেতা হেনরি ফন্ডার পুত্র, অভিনেত্রী জেন ফন্ডার ছোট ভাই এবং অভিনেত্রী ব্রিজেট ফন্ডার পিতা। তার প্রথম স্ত্রী সুজান জেন ব্রেওয়ার ছিলেন নোয়াহ ডিয়েট্রিচের সৎ কন্যা। ফন্ডা ছিলেন ১৯৬০-এর দশকের বিপরীত সংস্কৃতির আইকন। ফন্ডা ইজি রাইডার (১৯৬৯) চলচ্চিত্রের জন্য শ্রেষ্ঠ মৌলিক চিত্রনাট্য বিভাগে একাডেমি পুরস্কার মনোনয়ন এবং উলিস গোল্ড (১৯৯৭) চলচ্চিত্রে অভিনয়ের জন্য শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন। দ্বিতীয় চলচ্চিত্রটির জন্য তিনি সেরা নাট্য চলচ্চিত্র অভিনেতা বিভাগে গোল্ডেন গ্লোব পুরস্কার অর্জন করেন। এছাড়া তিনি দ্য প্যাসন অব এইন র‍্যান্ড (১৯৯৯) টিভি চলচ্চিত্রে অভিনয় করে শ্রেষ্ঠ পার্শ্ব অভিনেতা বিভাগে অপর একটি গোল্ডেন গ্লোব পুরস্কার অর্জন করেন। পিটার ফন্ডা ১৯৪০ সালের ২৩শে ফেব্রুয়ারি নিউ ইয়র্ক সিটিতে জন্মগ্রহণ করেন। তার পিতা অভিনেতা ও ব্যবসায়ী হেনরি ফন্ডা এবং মাতা ফ্রান্সেস ফোর্ড সিমোর। তার বড় বোন অভিনেত্রী জেন ফন্ডা। তার মায়ের প্রথম বিয়ে থেকে তার ও জেনের ফ্রান্সেস দে ভিলার্স ব্রোকাউ (১৯৩১-২০০৮) নামে এক বৈমাত্রেয় বোন ছিল। পিটারের যখন ১০ বছর বয়স, তখন তার মা আত্মহত্যা করেন। তার এগারতম জন্মদিনে তিনি দুর্ঘটনাবশত তার পাকস্থলিতে গুলি করেন এবং তার মৃতপ্রায় অবস্থা হয়েছিল। তাকে নাইনিতালে নিয়ে যাওয়া হয় এবং কয়েকমাস শুশ্রূষার পর তিনি সুস্থ হন। অনেক বছর পর তিনি জন লেনন ও জর্জ হ্যারিসনের কাছে এই ঘটনা খুলে বলেন। তিনি বলেন, "আমি জানি মরে যাওয়া কেমন লাগে।" এই ঘটনাই দ্য বিটলসের "শি সেইড শি সেইড" গানের অনুপ্রেরণা। ফন্ডা ব্রডওয়ে থিয়েটারে কাজ পান, সেখানে তিনি জেমস ও উইলিয়াম গোল্ডম্যান রচিত ব্লাড, সুইট, অ্যান্ড স্ট্যানলি পিপল মঞ্চনাটকে অভিনয় করে সকলের মনোযোগ কাড়েন। ফন্ডার প্রথম চলচ্চিত্র ছিল সান্ড্রা ডি পরিচালিত টামি অ্যান্ড দ্য ডক্টর (১৯৬৩)। প্রযোজক রস হান্টার এই প্রণয়ধর্মী চলচ্চিত্রের জন্য একজন নতুন অভিনেতা খুঁজছিলেন। তিনি তাকে এই চরিত্রের জন্য নির্বাচন করেন। চলচ্চিত্রটি খুব কম সফলতা লাভ করে। তিনি পরে কার্ল ফোরম্যান পরিচালিত দ্য ভিক্টরস (১৯৬৩) চলচ্চিত্রে পার্শ্ব চরিত্রে অভিনয় করেন। এই চরিত্রে অভিনয়ের জন্য তিনি শ্রেষ্ঠ সম্ভাবনাময় নবাগত বিভাগে গোল্ডেন গ্লোব পুরস্কার লাভ করেন। পিটার ফন্ডা ৭৯ বছর বয়সে ২০১৯ সালের ১৬ আগস্ট মৃত্যুবরণ করেন। Peter Fonda- Biography "Easy Rider star Peter Fonda marries for the third time at 71"। Daily Mail। London। ২০১১-০৬-২০।  Rabin, Nathan (১ অক্টোবর ২০০৩)। "three questions with Peter Fonda"। দি এ.ভি. ক্লাব (ইংরেজি ভাষায়)। The Onion। ২৩ ডিসেম্বর ২০০৮ তারিখে মূল থেকে আর্কাইভ করা। সংগ্রহের তারিখ ২৩ ফেব্রুয়ারি ২০১৮।  "Peter Fonda"। দ্য নিউ ইয়র্ক টাইমস (ইংরেজি ভাষায়)। ২৫ ফেব্রুয়ারি ২০০৯ তারিখে মূল থেকে আর্কাইভ করা। সংগ্রহের তারিখ ২৩ ফেব্রুয়ারি ২০১৮।  Sweeney, Kevin (১৯৯২)। Henry Fonda: a bio-bibliography (ইংরেজি ভাষায়)। New York [u.a.]: Greenwood Press। আইএসবিএন 0-313-26571-2।  "Peter Fonda profile at" (ইংরেজি ভাষায়)। ফিল্ম রেফারেন্স। সংগ্রহের তারিখ ২৩ ফেব্রুয়ারি ২০১৮।  Everett 1999, পৃ. 62। Brown, Peter and Gaines, Steven (1983). The Love You Make: An Insider's Story of the Beatles. Macmillan. আইএসবিএন ৯৭৮-০-৩৩৩-৩৬১৩৪-৪ Hopper, Hedda (২৬ জুন ১৯৬২)। "Looking at Hollywood: Ross Hunter Gives New Actors Chance"। শিকাগো ডেইলি ট্রিবিউন।  "'হাসতে হাসতে' চলে গেলেন ইজি রাইডার স্টার পিটার ফন্ডা"। বাংলানিউজ২৪.কম। ১৭ আগস্ট ২০১৯। ১৭ আগস্ট ২০১৯ তারিখে মূল থেকে আর্কাইভ করা। সংগ্রহের তারিখ ১৭ আগস্ট ২০১৯।  "মার্কিন অভিনেতা হেনরি ফন্ডা আর নেই"। একুশে টেলিভিশন। ১৭ আগস্ট ২০১৯। সংগ্রহের তারিখ ১৭ আগস্ট ২০১৯।  উইকিমিডিয়া কমন্সে পিটার ফন্ডা সংক্রান্ত মিডিয়া রয়েছে। দাপ্তরিক ওয়েবসাইট ইন্টারনেট মুভি ডেটাবেজে পিটার ফন্ডা (ইংরেজি) ইন্টারনেট ব্রডওয়ে ডেটাবেজে পিটার ফন্ডা (ইংরেজি)